Adalek ar bloavezh 1925 ez eo implijet gant an embregerezh Hélio-Vaugirard e Paris teknik an heliograverezh evit moullañ timbroù Saarland. Finoc’h eo ar skeudennoù ha liesseurtoc’h an danvez anezho, hep na vefe trumm ar c’hemm avat : ilizoù, mengleuzioù, feunteunioù ha keriadennoù hengounel. Puilh eo an timbroù awenet gant ar relijion avat, pietà chapel Blieskastel embannet e miz Ebrel 1925 da skouer.